CELEX: 62022TN0236
Language: lt
Date: 2022-04-28 00:00:00
Title: Byla T-236/22: 2022 m. balandžio 28 d. pareikštas ieškinys byloje Intel Corporation / Komisija

2022 6 20   
            
            
               LT
            
            
               Europos Sąjungos oficialusis leidinys
            
            
               C 237/73
            
         
      2022 m. balandžio 28 d. pareikštas ieškinys byloje Intel Corporation / Komisija
      
      (Byla T-236/22)
      (2022/C 237/94)
      Proceso kalba: anglų
      
         Šalys
      
      
         Ieškovė: Intel Corporation Inc. (Vilmingtonas, Delaveras, Jungtinės Valstijos), atstovaujama Barristers-at-law D. Beard, J. Williams ir advokato B. Meyring
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  a)
               
               
                  priteisti iš Komisijos 593 177 661,75 EUR kompensaciją, kurią sudaro: delspinigiai nuo 1 060 000 000 EUR pagrindinės sumos, apskaičiuoti pagal ECB refinansavimo normą pirmąją mėnesio, kurį buvo priimtas 2009 m. gegužės 13 d. Sprendimas C(2009) 3726 final (toliau – sprendimas), kalendorinę dieną (t. y. 1,25 %), padidintą trimis su puse procentinio punkto (arba kitą palūkanų normą, kuri, Bendrojo Teismo nuomone, būtų tinkama), už laikotarpį nuo 2009 m. rugpjūčio 13 d. (Intel atlikto laikino baudos sumokėjimo diena) iki 2022 m. vasario 25 d. (Komisijos atlikto pagrindinės baudos sumos grąžinimo diena), atėmus Komisijos Intel jau sumokėtų palūkanų sumą – 38 059 598,52 EUR;
               
            
                  b)
               
               
                  priteisti iš Komisijos palūkanas nuo a punkte reikalaujamos sumos už laikotarpį nuo 2022 m. vasario 25 d. (Komisijos atlikto pagrindinės baudos sumos grąžinimo diena) arba subsidiariai nuo 2022 m. balandžio 28 d. (šio ieškinio pareiškimo diena), arba taip pat subsidiariai nuo sprendimo šioje byloje paskelbimo dienos iki dienos, kurią Komisija faktiškai sumokės sumą, vykdydama šį ieškinį tenkinantį sprendimą, pagal ECB refinansavimo operacijoms taikomą palūkanų normą, padidintą trimis su puse procentinio punkto, arba kitą palūkanų normą, kuri, Bendrojo Teismo nuomone, būtų tinkama;
               
            
                  c)
               
               
                  papildomai arba subsidiariai:
                  
                              i.
                           
                           
                              panaikinti bet kokį Komisijos sprendimą, įskaitant bet kokį sprendimą, išdėstytą 2022 m. kovo 1 d. Komisijos elektroniniame laiške, atsisakyti atlyginti delspinigius ir nurodyti jai atlyginti sumas, kurių reikalaujama a ir b punktuose; arba
                           
                        
                              ii.
                           
                           
                              subsidiariai pripažinti, kad Komisija neteisėtai nesumokėjo Intel delspinigių nuo pagrindinės baudos sumos, kuri buvo grąžinta panaikinus 2009 m. gegužės 13 d. Komisijos sprendimą C(2009) 3726 final byloje COMP/C-3/37.990 Intel, ir nurodyti jai sumokėti sumas, kurių reikalaujama a ir b punktuose.
                           
                        
            
                  d)
               
               
                  bet kuriuo atveju priteisti iš Komisijos Intel bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi trimis pagrindais.
      
                  1.
               
               
                  Pirma, remdamasi SESV 268 straipsniu, siejamu su Pagrindinių teisių chartijos 41 straipsnio 3 dalimi, ieškovė reikalauja sumokėti kompensaciją ir dėl to susidariusias palūkanas, kad būtų atlyginta žala, patirta Europos Komisijai atsisakius mokėti Intel delspinigius nuo pagrindinės baudos sumos, kuri buvo grąžinta Sprendimu T-286/09 RENV, ECLI:EU:T:2022:19, panaikinus 2009 m. gegužės 13 d. Komisijos sprendimo C(2009) 3726 final byloje COMP/C-3/37.990 Intel 2 straipsnį. Šiuo atžvilgiu ieškovė remiasi reikalavimu imtis būtinų priemonių dėl baudos panaikinimo įvykdymo pagal SESV 266 straipsnį, kuris apima delspinigių mokėjimą.
               
            
                  2.
               
               
                  Antra, papildomai arba subsidiairiai, remdamasi SESV 263 straipsniu, ieškovė prašo panaikinti bet kokį Komisijos sprendimą atsisakyti atlyginti delspinigius, taikant pirma nurodytą normą, nes jis prieštarauja SESV 266 straipsniui.
               
            
                  3.
               
               
                  Trečia, taip pat subsidiariai, jeigu Komisija nepriėmė galutinės pozicijos (nepaisydama ieškovės prašymų), remdamasi SESV 265 straipsniu ieškovė prašo pripažinti, kad Komisija neteisėtai nesumokėjo Intel minėtų delspinigių pagal SESV 266 straipsnį, ir priteisti iš Europos Komisijos delspinigius pagal pirma nurodytą normą.
               
            
                  4.
               
               
                  Visiškai subsidiariai ieškovė teigia, kad dėl priešingo 2002 m., 2012 m. ir (arba) 2018 m. reglamento (-ų) aiškinimo, pagal kurį neturi būti mokami delspinigiai pagal SESV 266 straipsnį, kaip jį aiškina Teisingumo Teismas ir Bendrasis Teismas, atitinkamos nuostatos prieštarautų Sąjungos pirminei teisei. Šiomis aplinkybėmis ieškovė subsidiariai pateikia neteisėtumu grindžiamą prieštaravimą pagal SESV 266 ir 277 straipsnius subsidiariu, konkretaus atvejo pagrindu.